Diari Oficial de la Generalitat Valenciana


Sumari del DOGV 6705, del 02-02-2012 (2012/848)

RESOLUCIÓ de 25 de gener de 2012, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció i la baixa registral de la Fundació Valenciana d'Atenció a la Marginació.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6705

Data del DOGV
:   02-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/848


Data del document
:   25-01-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 25 de gener de 2012, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció i la baixa registral de la Fundació Valenciana d'Atenció a la Marginació. [2012/848]  
Vist l'expedient incoat per a la inscripció de l'extinció i la baixa registral de la Fundació Valenciana d'Atenció a la Marginació, conforme els següents  
  
Fets  
  
Primer. La Fundació Valenciana d'Atenció a la Marginació es va inscriure en el Registre de Fundacions de la Comunitat Valenciana en virtut de Resolució administrativa d'1 d'abril de 1993, del secretari general de la Conselleria de Treball i Assumptes Socials, amb el número 109-V.  
L'objecte i finalitat de la Fundació, segons els seus estatuts, són: a) La creació dins dels criteris de solidaritat d'una xarxa de voluntariat que facilite la interrelació entre els col·lectius a què es dirigixen els fins de la Fundació i la societat civil. b) La investigació sobre les causes, així com les conseqüències que els problemes mencionats generen en el ser humà i la influència de tals situacions sobre la societat. c) La investigació sobre els mètodes de prevenció, tècniques de tractament, assistència i recuperació de les persones afectades. d) L'exercici d'activitats que comprenguen tot el cicle d'atenció, especialment en relació a quants projectes pilot, programes experimentals, etc., contribuïsquen a trobar noves vies a la resolució o pal·liació d'estos. e) Quantes altres activitats relacionades, puguen contribuir a la millora de les condicions de la vida humana, de les circumstàncies de la convivència i puguen contribuir al desenrotllament de la ciència i cultura, al perfeccionament sanitari, de l'educació o de la situació social i familiar i qualssevol altres aplicacions utilitat general i social. f) Cooperació internacional.  
  
El patronat està format per María Antonia Armengol Criado, Francisca Benavent Fuentes, Ignacio López Arribas, Francisco Rozas Fuster, Emilio Sánchez López i Ofelia Soler Nomdedeu.  
Segon. Tenint en compte que la Fundació roman, sense presentar comptes ni pressupostos (ara plans d'actuació) des de 1994, s'incoa el corresponent expedient d'informació prèvia amb el número 862/08, als efectes de procedir a la regularització o extinció de la Fundació. Instruït el meritat expedient, i donada la impossibilitat de regularitzar administrativament la situació de la Fundació, la Comissió de Protectorat de 21 d'abril de 2009 emet informe favorable sobre l'inici de l'acció judicial d'extinció de la Fundació.  
Tercer. La Sentència núm. 000289/2010, de 4 de novembre de 2010, dictada pel Jutjat de Primera Instància núm. 27 de València, estima la demanda interposada per la Generalitat Valenciana contra la Fundació Valenciana d'Atenció a la Marginació, en els termes següents:  
  
«Que estimant la demanda formulada per la Generalitat Valenciana declare l'extinció de la Fundació Valenciana d'Atenció a la Marginació, per impossibilitat de realització del seu fi fundacional, i això sense fer expressa condemna en costes.»  
Quart. No consta en este Registre de Fundacions de la Comunitat Valenciana cap patrimoni que haja de ser objecte de liquidació.  
  
Fonaments de dret  
  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat per Decret 99/2011, de 26 d'agost, del Consell, determina que a esta Conselleria li correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana s'exercix per la Conselleria competent en matèria de fundacions, corresponent-li al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer. Esta Secretaria Autonòmica de Justícia és competent per a conéixer i resoldre el present expedient en virtut del que es disposa en els articles 46 i 47 de l'esmentat Reglament de Fundacions de la Comunitat Valenciana aprovat per Decret 68/2011, de 27 de maig, del Consell.  
Quart.Declarada l'extinció de la Fundació, en virtut de resolució judicial, per Sentència núm. 0000289/2010, del Jutjat de Primera Instància núm. 27 de València, de 4 de novembre de 2010, a l'empara del que establixen els articles 31 i 32 de la Llei 50/2002, de 26 de desembre, de Fundacions, i tenint en compte que no consta en este Registre l'existència de béns i drets en el patrimoni d'esta, procedix inscriure la declaració judicial de l'extinció de la Fundació Vivendes Primera Classe de la Comunitat Valenciana, així com la seua baixa en el Registre de Fundacions de la Comunitat Valenciana de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
  
Vistos els preceptes legals citats i la altres generals de pertinent aplicació, resolc:  
  
Primer  
Inscriure en el Registre de Fundacions de la Comunitat Valenciana la declaració judicial d'extinció de la Fundació Valenciana d'Atenció a la Marginació, en els termes de la Sentència núm. 000289/2010, de 4 de novembre de 2010, dictada pel Jutjat de Primera Instància núm. 27 de València, transcrits en el fet tercer de la present resolució.  
  
  
Segon  
Inscriure en el Registre de Fundacions de la Comunitat Valenciana la baixa de la Fundació Valenciana d'Atenció a la Marginació, inscrita amb el número 109-V.  
Notifiqueu la present resolució que no posa fi a la via administrativa i es podrà interposar en contra recurs d'alçada, en el termini d'un mes a comptar des de l'endemà de la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28.h de la Llei 5/1983, de 30 de desembre, del Consell.   
  
Tot això, sense perjuí que puga exercir qualsevol altre recurs que estime pertinent.  
  
València, 25 de gener de 2012.- El secretari autonòmic de Justícia: Antonio Gastaldi Mateo.